19. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Γ6/451 της 22 Δεκ. 1982/8 Φεβρ.  1983  (ΦΕΚ Β΄ 53) Κριτήρια αναγνώρισης τίτλων σπουδών στην Ειδική Αγωγή που έγιναν σε Σχολές εξωτερικού. Ορίζουμε ως ακολούθως τα κριτήρια και τις προϋποθέσεις που πρέπει να πληρούνται σε κάθε περίπτωση αίτησης για την αναγνώριση από την αρμόδια Επιτροπή, τίτλων σπουδών ειδικοτήτων της Ειδικής Αγωγής ως ισοτίμων τουλάχιστον με το πτυχίο του τμήματος Ειδικής Αγωγής του Μαρασλείου Διδασκαλείου Δ.Ε. ή διαφορετικού περιεχομένου καθώς και τα απαραίτητα δικαιολογητικά που πρέπει να συνοδεύουν κάθε αίτηση. «α.)Προϋποθέσεις 1.Η σχολή της αλλοδαπής που χορήγησε τον τίτλο σπουδών να είναι κρατική ή τουλάχιστον αναγνωρισμένη στη συγκεκριμένη χώρα. 2.Να δέχεται ως σπουδαστές απόφοιτους πλήρους δευτεροβάθμιας εκπαίδευσης. 3.Η διάρκεια φοίτησης να είναι τουλάχιστο διετής. 4.Ο χορηγούμενος τίτλος να αναγνωρίζεται χώρα που εδρεύει η σχολή και να δίνει το δικαίωμα στον κάτοχό του να προσφέρει καθορισμένη εργασία σε ειδικές εκπαιδευτικές μονάδες προβληματικών παιδιών. 5.Ο κάτοχος του τίτλου να έχει απολυτήριο Ελληνικού Λυκείου ή Γυμνασίου παλαιού τύπου (6/ταξίου) ή ισοτίμου σχολείου και αποδεδειγμένη ελληνομάθεια. β)Δικαιολογητικά 1.Αίτηση ενδιαφερόμενου. 2.Βιογραφικό σημείωμα. 3.Ακριβές αντίγραφο ή επικυρωμένο φωτοαντίγραφο του τίτλου σπουδών, καθώς και επίσημη μετάφρασή του στην Ελληνική. 4.Πλήρες πιστοποιητικό σπουδών, που να δείχνει τα σχολικά έτη κατά τα οποία φοίτησε, τα μαθήματα που παρακολούθησε σε κάθε έτος χωριστά, τις ώρες που διδάχτηκε καθένα, και τέλος τις επίσημες γραπτές εργασίες που έκανε ως και τις τυχόν πρακτικές ασκήσεις. 5.Κανονισμό σπουδών της σχολής ή σχετικό με τις συγκεκριμένες σπουδές απόσπασμά του σε φωτοαντίγραφο επικυρωμένο. 6.Βεβαίωση του Υπουργείου Παιδείας της χώρας ή της αρμόδιας κατά τόπους Ελληνικής Προξενικής αρχής, που να δείχνει ότι η σχολή πληρεί τις απαιτήσεις των παρ. 1, 2 και 4 των προϋποθέσεων. 7.Απολυτήριο Λυκείου ή εξαταξίου Γυμνασίου ή ισοτίμου σχολείου ή βεβαίωση αρμόδιας Ελληνικής εκπαιδευτικής αρχής, για την Ελληνομάθεια του κατόχου του τίτλου. 8.Υπεύθυνη δήλωση του Νόμ. 105/69, αν έχει υποβάλει αίτηση και δικαιολογητικά σε άλλη Ελληνική αρχή για τον ίδιο σκοπό και σε καταφατική περίπτωση ποια αρχή και τι απάντηση πήρε». Η  άνω  απόφαση  αντικαταστάθηκε  ως  ά(Αντί για τη σελ. 556,05(γ) Σελ.556,05(δ) Τεύχος 1154-Σελ.1 Προσωπικό Ιδιωτικών Εκπαιδευτηρίων 32.Ζ.β.16-19 νω από την Γ6/90/8-20 Μαρτ. 1984 (ΦΕΚ Β΄ 159) απόφ. Υπ. Παιδείας. 